
	讗讬住讜专 讻讜诇诇 讛讜讗. 讜讗''转 讜讚诇诪讗 专' 讬讜住讬 讗讬转 诇讬讛 谞诪讬 讗讬住讜专 讻讜诇诇 讜讗讜诪专 专''讬 讚拽住讘专 讚讗砖转 讗讬砖 讜谞注砖讬转 讞诪讜转讜 谞诪讬 讗讬住讜专 讻讜诇诇 讛讜讗 讚诪讙讜 讚讗讬转住专 讘砖讗专 拽专讜讘讜转 讜拽转谞讬 讚谞讬讚讜谉 讘讗砖转 讗讬砖 讜诪讬讛讜 讗专''讬 讚诇讛讛讜讗 诇讬砖谞讗 讚诇拽诪谉 讚住讘专 专讘讬 讞讬讬讗 讚专讘讬 讬讜住讬 诪讞讬讬讘 转专转讬 讘讗讬住讜专 讻讜诇诇 爪''诇 讚讗砖转 讗讬砖 讜谞注砖讬转 讞诪讜转讜 诇讗 讞砖讬讘 讗讬住讜专 讻讜诇诇 讗注''讙 讚讗讬转住专 讘砖讗专 拽专讜讘讜转 讻讬讜谉 砖讗讬谉 砖诐 讗讞讚 讻讬 讛讬讻讬 讚诇讗 转拽砖讛 讚专讘讬 讬讜住讬 讗讚专' 讬讜住讬 讜讛讗 讚讞砖讬讘 讗讬住讜专 讻讜诇诇 讘注诇 诪讜诐 砖砖讬诪砖 讘讟讜诪讗讛 讚诪注讬拽专讗 砖专讬 讘讗讻讬诇讛 讜讗住讜专 讘注讘讜讚讛 讗讬讟诪讬 诇讬讛 诪讙讜 讚讗讬转住专 讘讗讻讬诇讛 讗讬转住专 谞诪讬 讘注讘讜讚讛 讗讻讬诇讛 讜注讘讜讚讛 讞砖讬讘 谞诪讬 砖诐 讗讞讚 讚砖谞讬讛诐 谞讗住专讜 讘诇砖讜谉 拽专讬讘讛 讚讘注讘讜讚讛 讻转讬讘 讻诇 讗讬砖 讗砖专 讘讜 诪讜诐 诇讗 讬讙砖 诇讛拽专讬讘 诇讞诐 讜讙讜' (讜讬拽专讗 讻讗) 讜讘讗讻讬诇讛 讘讟讜诪讗讛 讻转讬讘 讗讬砖 (讗讬砖) 讗砖专 讬拽专讘 诪讻诇 讝专注讻诐 讜讙讜' (砖诐 讻讘) 讚诪讬讬专讬 讘讗讻讬诇讛 讻讚讗诪专讬谞谉 讘驻''讘 讚诪注讬诇讛 (讚祝 讬:) 讜讘讝讘讞讬诐 (讚祝 诪讛:) 讜诪讬讛讜 讗讬住讜专 诪讜住讬祝 讗讜诪专 专''讬 讚讞砖讬讘 讗驻讬诇讜 讻砖讗讬谉 讛砖诪讜转 砖讜讬谉 讻讚诪讜讻讞 讘驻' 讗诪专讜 诇讜 (讻专讬转讜转 讬讚:) 讙讘讬 讛讘讗 注诇 讘转 讘转讜 讞讬讬讘 诪砖讜诐 讻诇转讜 讻讜' 讜讗讬谉 诇讛讗专讬讱 讻讗谉: 讜转讜 讞诪讜转讜 讜谞注砖讬转 讗砖转 讗讬砖 讗讬住讜专 诪讜住讬祝 讛讜讗. 讘拽讜谞讟专住 诇讗 讙专住 诇讬讛 讚讗驻讬诇讜 讞讬讬诇 注诇讬讛 讗讬住讜专 讗砖转 讗讬砖 谞讬讚讜谉 讘讞诪讜专讛 讜诇讬讻讗 诇诪讬诪专 讚诪砖诪注 诇讬讛 谞讬讚讜谉 讘讞诪讜转讜 讜诇讗 讞诇 讻诇诇 讗讬住讜专 讗砖转 讗讬砖 讜讗诐 诇讗 讛转专讜 讘讜 诪砖讜诐 讞诪讜转讜 讗诇讗 诪砖讜诐 讗砖转 讗讬砖 驻讟讜专 讚讛讗 讘驻专拽 讛谞砖专驻讬诐 (住谞讛讚专讬谉 讚祝 驻讗. 讜砖诐) 驻专讬讱 专讘 讗讚讗 讘专 讗讛讘讛 讜诇讬转专讜 谞诪讬 诪砖讜诐 讗讬住讜专 讗砖转 讗讬砖 讚讛讗 讗''专 讗讘讛讜 诪讜讚讛 专讘讬 讬讜住讬 讘讗讬住讜专 诪讜住讬祝 讜诪砖谞讬 诇讬讛 讛转诐 讗讚讗 讘专讬 讗讟讜 讘转专讬 拽讟诇讬 拽讟诇转 诇讬讛 诪砖诪注 讘讛讚讬讗 讚讞诇 讗讬住讜专 讗砖转 讗讬砖 讗诇讗 诪砖讜诐 讚谞讬讚讜谉 讘讞诪讜专讛 讜专''转 讗讜诪专 讚砖驻讬专 讙专住 诇讬讛 讜讟注讬 讛讻讗 讻讚讛讜讛 讟注讬 讛转诐 专讘 讗讚讗 讘专 讗讛讘讛 讜讛讜讛 住讘讜专 讚谞讬讚讜谉 讘讞诪讜转讜 诪砖讜诐 讚诇讗 讞讬讬诇 注诇讬讛 讗讬住讜专 讗砖转 讗讬砖 讜诇讗 讞砖 诇转专抓 讻讬讜谉 讚注''讻 爪专讬讱 诇砖讬谞讜讬讗 讗讞专讬谞讗 诪砖讜诐 拽讜砖讬讗 拽诪讬讬转讗: 讗诇讗 讗诪专 专讘讗 诪注诇讛 讻讜'. 诇驻讬 讛诪住拽谞讗 讚讛讻讗 诇讗 讗讬爪讟专讬讱 诇专' 讗讘讛讜 诇诪讬诪专 讚诪讜讚讛 专' 讬讜住讬 讘讗讬住讜专 诪讜住讬祝 诪''诪 讘讛谞砖专驻讬诐 (讙''讝 砖诐) 诪讬讬转讬 诪讚专讘讬 讗讘讛讜 诪砖讜诐 讚讛讗诪转 讛讜讗 讚诪讜讚讛 专' 讬讜住讬 讘讗讬住讜专 诪讜住讬祝 讻讚诪砖诪注 讘驻' 讗诪专讜 诇讜 (讻专讬转讜转 讚祝 讬讚: 讜砖诐) 讙讘讬 讗''专 讬讜住讬 讗诐 注讘专 讝拽谉 讜谞砖讗讛 讞讬讬讘 注诇讬讛 诪砖讜诐 讗砖转 讗讘诇 诪砖讜诐 讛讻讬 讗讬爪讟专讬讱 诇讬讛 诇专讘讬 讗讘讛讜 诇讗住讜拽讬 讛讻讬: 讘讬谉 专砖注讬诐 讙诪讜专讬诐. 驻讬专讜砖 讗爪诇 专砖注讬诐 讻诪讜转讜 诇驻讬 砖讗讬谉 拽讜讘专讬谉 专砖注 讗爪诇 爪讚讬拽 讜诇讗 讻诪讜 砖驻讬专砖 讘拽讜谞讟专住 诇拽讜讘专讜 讗爪诇 谞住拽诇讬诐 讜谞砖专驻讬谉 讜专''砖 住讘专 讚讗注''驻 砖讬砖 讘注讘讬专讛 讝讜 砖谞讬 讗讬住讜专讬谉 讻讬讜谉 讚诇讗 诪讬讞讬讬讘 讗诇讗 讞讚讗 讗讬谉 拽讜讘专讬谉 讗讜转讜 讗爪诇 专砖注讬诐 讙诪讜专讬诐: 讘注诇 诪讜诐 砖砖讬诪砖 讘讟讜诪讗讛. 讛讗 讚诇讗 谞拽讟 讝专 讻讚谞拽讟 诇注讬诇 讛讬讬谞讜 诪砖讜诐 讚讗讟讜诪讗讛 诇讗 讛讜讝讛专讜 讝专讬诐 讗诇讗 讻讛谞讬诐 讚讻转讬讘 讚讘专 讗诇 讗讛专谉 讜讗诇 讘谞讬讜 讜讬谞讝专讜 讜讙讜' (讜讬拽专讗 讻讘) 讜讛讗 讚拽讗诪专 讟讜诪讗讛 诇讻诇 谞讗住专讛 讛讬讬谞讜 讗驻讬' 讘注诇讬 诪讜诪讬谉:





专诪讘"谉

讝专 砖砖讬诪砖 讘砖讘转 讜讻讜' 讜讘注诇 诪讜诐 砖砖讬诪砖 讘讟讜诪讗讛 讜讝专 砖讗讻诇 诪诇讬拽讛 专' 讞讬讬讗 讗诪专 讞讬讬讘 砖转讬诐. 驻讬专砖"讬 讝"诇 讗讬住讜专讬 拽讗 讞砖讬讘 讚讛讗 诪砖讜诐 讝专讜转 讗讬谉 讻讗谉 讞讟讗转 讜讗讞专讬诐 驻讬专砖讜 讚诪诇拽讬讜转 拽讗 讞砖讬讘 讚讻讜诇讛讜 诇讗讜 讻转讬讘 讘讛讜 讜拽住讘专 诇讗讜 砖谞讬转谉 诇讗讝讛专转 诪讬转转 讘"讚 诇讜拽讬谉 注诇讬讜 讜诪砖讜诐 讛讻讬 诇讜拽讛 讘砖讘转 讘讚讗转专讜 讘讬讛 诇诪诇拽讜转 讜诇讗 讗转专讜 讘讬讛 诇拽讟诇讗 讜讛"讛 讚诪爪讬 诇诪讬诪专 讘注诇 诪讜诐 砖砖诪砖 讘砖讘转 讜诇诇讬砖谞讗 讚转谞讬 讘转 讗讞转 诪砖讻讞转 诇讛 讚讛讜讬 诇讬讛 讘注诇 诪讜诐 诪注讬拽专讗 讜讗讬讬转讬 砖转讬 砖注专讜转 讘砖讘转 讗诇讗 诪讬诇讬 诪讬诇讬 讗转讜 诇讗砖诪讜注讬谞谉 讜诪讬讛讜 诇讗 诪爪讬 诇诪讬诪专 讝专 砖砖讬诪砖 讘讟讜诪讗讛 讚讻讬 讻转讬讘 讜讬谞讝专讜 诪拽讚砖讬 讘谞讬 讬砖专讗诇 讜讙讜' 讗诇 讘谞讬 讗讛专谉 讛讜讗 讚讻转讬讘 讜讻讬 转讬诪讗 讛讗 讗讬讻讗 诪砖讜诐 讟讜诪讗转 诪拽讚砖 讛讗 讗讜拽讬诪谞讗 讘诪住讻转 砖讘讜注讜转 (讚祝 讬"讝) 讘砖讛驻讱 讘爪讬谞讜专讗 讚诇讬讻讗 砖讛讜转 讻讚讬 讛砖转讞讜讬讛.





专砖讘"讗

讗诇讗 讛讬讻讗 讚谞砖讗 讜诪转 讜讗讞专 讻讱 谞砖讗 讞讬 诪讗讬 讗讬住讜专 诪讜住讬祝 讗讬讻讗. 讜专' 讬讜住讬 讜讚讗讬 讗祝 讘讛讗 驻诇讬讙 诪讚转谞讬讗 专' 砖诪注讜谉 讗讜诪专 讗讬谞讜 讞讬讬讘 讗诇讗 诪砖讜诐 讗砖转 讗讞 讘诇讘讚.



讝专 砖砖诪砖 讘砖讘转. 驻讬专讜砖, 转诪讬讚讬谉 讗讜 诪讜住驻讬谉 砖讛讜转专讜 讘砖讘转.



讞讬讬讘 砖转讬诐. 讻诇讜诪专 诇拽讘专讜 讘讬谉 专砖注讬诐 讙诪讜专讬诐. 讚诇讬讻讗 诇诪讬诪专 砖转讬 讞讟讗讜转, 讚讝专讜转 诇讗 诪讬讞讬讬讘 讞讟讗转 讚讝讚讜谞讜 诪讬转讛 讘讬讚讬 砖诪讬诐, 讜讗讬谉 讞讬讬讘讬谉 讞讟讗转 讗诇讗 注诇 砖讙讙转 讻专转, 讗诇讗 诇讗讜 讗讬住讜专讬 拽讗 讞砖讬讘 讜讻讚讗讬转讗 讘诪住拽谞讗 讚砖诪注转讬谉 讜讻谉 驻讬专砖 专砖"讬 讝"诇 (讘讚"讛 讞讬讬讘 讘').





专讬讟讘"讗

讗诪专 专讘讬 讗讘讛讜 诪讜讚讛 专' 讬讜住讬 讘讗讬住讜专 诪讜住讬祝 驻讬' 讗讬住讜专 诪讜住讬祝 注诇 讘' 讚专讻讬诐 讛讗' 砖讬砖 诇讜 转讜住驻转 讗讬住讜专 讘讗讞专讜谉 诪谉 讛专讗砖讜谉 讗驻讬诇讜 诇讙讘讬 讛谞讗住专 讛专讗砖讜谉 讻讙讜谉 砖讛专讗砖讜谉 讗讬住讜专 讗讻讬诇讛 讜讛讘' 讗讬住讜专 讛谞讗讛 讜讻讚讗诪专讬谞谉 诇拽诪谉 讙讘讬 讗讜讻诇 讗讻讬诇讛 讗' 讜讞讬讬讘 注诇讬讛 讚' 讞讟讗讜转 讜讗砖诐 讗讞讚 讜讘讚讜讻转讗 讗讞专讬谞讗 讜讛讘' 砖讬砖 讘讗讬住讜专 讘' 转讜住驻讜转 讗讬住讜专 诇讗讞专讬诐 砖讛讬讜 诪讜转专讬诐 讘讗讬住讜专 讛专讗砖讜谉 讻讙讜谉 讗讞讜转 讗砖转讜 砖谞注砖' 讗砖转 讗讞 讚诪注讬拽专讗 讛讜讬 讗讬住讜专 诇讚讬讚讬讛 讜讛砖转讗 诇讻讜诇讬 注诇诪讗 讜诪讙讜 讚讞诇 讗讬住讜专 注诇 砖讗专 讘谞讬 讗讚诐 讞诇 注诇讬讜. 讜讗讬住讜专 讻讜诇诇 讛讜讗 砖讝讛 讛讗讬住讜专 讛讗讞专讜谉 讻讜诇诇 讚讘专 讛谞讗住专 讚讘专讬诐 砖讛讬讜 诪讜转专讬诐 诪讞诪转 讛讗讬住讜专 讛专讗砖讜谉 讻讬 讛讗讬住讜专 讚讘专讬诐 讛诪讜转专讬诐 讜讚讘专讬诐 讛讗住讜专讬诐 讻讙讜谉 谞讘讬诇讛 诪注专讘 讬讜讛"讻 讚讻讬 讗转' 讬讜讛"讻 讞诇 注诇 讛谞讘诇讛 讘讻诇诇 砖讞诇 注诇 讛砖讞讜讟讛 讜讻讬讜爪' 讘讜 讘砖拽讚砖 讗讞讬讜 讗砖讛 讜讞讝专 讛讜讗 讜拽讚砖 讗讞讜转讛 谞讗住专 注诇讬讜 讗砖转 讗讞讬讜 诪砖讜诐 讗讞讜转 讗砖讛 讘讻讜诇诇 砖讛讬讜 诇讗砖转讜 讝讗转 拽专讜讘讜转 讗讞专讜转 砖谞讗住专讜 诇讜 讘拽讚讜砖讬 讗砖转讜 讜谞讻诇诇讛 讘讻诇诇谉 讗祝 讗砖转 讗讞讬讜 砖讛讬转讛 讗住讜专讛 注诇讬讜 拽讜讚诐 诇讻谉 诪砖讜诐 讗砖转 讗讞 讜讻谉 讻诇 讻讬讜爪讗 讘讝讛 讜讛讬讬谞讜 讚讗诪专讬 转讬谞讞 砖谞砖讗 讞讬 讜讗讞"讻 谞砖讗 诪转 驻讬' 讚讗讬住讜专 讗讞讜转 讗砖讛 拽讚讬诐 讜讻讬 讗转讬 讗讬住讜专 讗砖转 讗讞 讚讘转专讬讬转讗 讛讜讬 讗讬住讜专 诪讜住讬祝 讻讚诪驻专砖 讜讗讝讬诇 讚诪讙讜 讚讗讬转讜住祝 讗讬住讜专讛 诇讻诇 讘谞讬 讛注讜诇诐 诪砖讜诐 讗砖转 讗讬砖 讜讬"诇 讚谞讬讞' 诇讬讛 砖讜诐 讞诇讜转 讚讗砖转 讗讞 注爪诪讜 讚讗讬转讜住祝 注诇 讗讞专讬诐 讜注讜讚 讚谞拽讟 讗讬住讜专 砖讗专 讗讞讬诐 讚讞诪讬专 讟驻讬 讚讗讬转讬' 讗驻讬诇讜 诇讗讞专 诪讬转转 讗讞讬讛诐:



讜讻"转 诪讬讙讜 讚讗讬转住专 讘讻诇讛讜 讗讞讜讜转' (讗转住专) 讛讗讬 讗讬住讜专 讻讜诇诇 讛讜讗 驻讬' 讜专' 讬讜住讬 诇讬转 诇讬讛 讗讬住讜专 讻讜诇诇 诪讚拽转谞讬 讘讘专讬转' 讚驻专讻讬谞谉 诪讬谞讛 讗砖转 讗讬砖 讜谞注砖讛 讞诪讜转讜 砖谞讚讜谉 讗讬住讜专 讻讜诇诇 讛讬讗 砖谞讻诇诇讛 讘讻诇诇 砖讗专 拽专讜讘讜转 讗砖转讜 砖谞讗住专讜 注诇讬讜 讘拽讚讜砖讬 讗砖转讜 讜讛讬讬谞讜 谞诪讬 讚诇讗 谞拽讟 专讘讬 讗讘讛讜 讚诪讜讚讛 专讘讬 讬讜住讬 讘讗讬住讜专 讻讜诇诇:

